100 से ज्यादा लगी दुकानें 25 गांव के लोग पहुंचे
आदिवासी युवतियों ने हाथ पर नाम गुदवाया।
भास्कर संवाददाता | बिस्टान
आदिवासी लोक संस्कृति पर्व भोंगर्या की बिस्टान हाट से सोमवार को शुरुआत हुई। यहां मेले में मांदल तो नहीं आए, लेकिन चार झूले लगे। दो छोटे व दो बड़े। दो मिकी माउस भी थे। क्षेत्र के 25 गांवों के आदिवासी भोंगर्या की खरीदारी करने पहुंचे। होली की खरीदारी की। यहां मांदल एक भी नहीं पहुंचा। आदिवासी लोगों ने बताया ठेठ पहाड़ी क्षेत्र के बाजारों में ही मांदल पहुंच पाते हैं। इसके अलावा 40 साल से अधिक उम्र के आदिवासी ही मांदल पर गाते-बजाते हैं। लोगों को उम्मीद है अगले भोंगर्या में खरीदारी का रंग जमेगा।
सामान्य साप्ताहिक हाट से इस हाट में चहलपहल ज्यादा थी। कुल्फी, बर्फ गोले की 100 से ज्यादा दुकानें लगी। मीठी सेंव, चने, अंगूर, संतरे, भजिए की खूब खरीदारी हुई। युवकों ने चश्मे खरीदे व एक-दूसरे को गुलाल लगाकर होली की बधाई दी। उधर युवतियों ने सौंदर्य सामग्री खरीदी। जर्मन सामग्री, कटलरी, गोटा चांदी की शृंगार सामग्री खरीदी। हाथों पर नाम भी गुदवाए। झूला झूलकर खरीदारी की। मेले में एसडीओपी प्रदीपसिंह राणावत, टीआई आनंद चौहान, भगवानपुरा थाना प्रभारी रामसिंह चौहान पुलिसकर्मियां के साथ हाट का जायजा लेते रहे। वनवासी कल्याण परिषद के पदाधिकारियों ने हाट में तिलक लगाकर आदिवासियों को पर्व की बधाई दी। ग्राम पंचायत ने पेयजल के स्टॉल लगाए। हाट को लेकर लोगों मेें सुबह से ही उत्साह देखा गया।
पीपलझोपा-चिरिया में आज लगेगा हाट
मंगलवार पीपलझोपा, चिरिया, बुधवार मोगरगांव, धुलकोट व सिरवेल, झिरन्या, गुरुवार को सरवर देवला, धूपा, खरगोन, शुक्रवार सामरपाट, टांडाबरूड, शनिवार भगवानपुरा व गढ़ी, रविवार को भग्यापुर, हेलापड़ावा व कामोद में हाठ लगेगा।
hin_Deva awa_Deva bho_Deva hin_Deva hin_Deva awa_Deva awa_Deva